એ સમયે સંજય દત્ત એટલો મેચ્યોર નહોતો જેટલો હાલ છે, જીવનના અનેક ઉતાર ચઢાવ જોઇ ચૂકેલા અભિનેતાના જીવનની કદાચ આ કરૂણ વાસ્તવિકતા છે કે તેણે તેના જીવનના બે જન્મ દિવસ તો જેલમાં મનાવ્યા છે, પરંતુ તે આજે તેના જીવનનો 54મો અને જેલકાળનો ત્રીજો જન્મ દિવસ જેલમાં અન્ય કેદીઓ સાથે મનાવી રહ્યો છે. યુવાનીના એ જોશમાં કરેલી ભૂલના અફસોસ સાથે જેલના દિવસો કાઢી રહેલો સંજય દત્ત કે પછી સંજુ બાબા કે પછી ખલનાયક કે પછી ગાંધીગીરી કરી અનેક યુવાઓના દિલમાં પોતાનું એક અલગ સ્થાન બનાવી ચૂકેલો મુન્નાભાઇ ઘણો બદલાઇ ગયો છે.